**Merný impulz** alebo **špecifický impulz** (značka *Isp*)  je jedným z najdôležitejších parametrov raketových a prúdových motorov. Udáva palivovú účinnosť motora, dá sa prirovnať k hodnote *litrov/100 km* udávanej u automobilov, len v prevrátenej hodnote. Je definovaný buď ako pomer ťahu k množstvo pracovnej látky pretekajúcej tryskou, alebo ako doba po ktorú poskytuje 1 kilogram pohonnej zmesi ťah 1 newton.

Definícia
---------

Špecifický impulz rôznych pohonov, prúdový motor, náporový motor (RAMJET), supersonický náporový motor (SCRAMJET), raketový motor
Základná definícia špecifického impulzu je pomer ťahu, ktorý vzniká pri spálení daného množstvo pohonnej látky (u raketových motorov sa počíta celková hmotnosť paliva a okysličovacej látky) za sekundu a udáva sa v Ns/kg. Z toho vyplýva, že čím väčší je špecifický impulz, tým menej paliva je potrebné na dosiahnutie ťahu a tým je vyššia palivová účinnosť. Palivová účinnosť však neznamená energetickú účinnosť (napríklad iónové motory). Špecifický impulz nemôže byť zamieňaný s výkonom alebo ťahom motora, vysoký špecifický impulz teda neznamená vysoký ťah (napríklad iónové motory majú Isp až 30 000 Ns/kg ale veľmi malý ťah). 

Špecifický impulz sa veľmi často vyjadruje v sekundách, to znamená že jeho hodnota udáva koľko sekúnd dokáže 1 kilogram paliva poskytovať ťah 1 newton. S týmto značením sa možno stretnúť najčastejšie. 

### Výpočet

{\displaystyle \mathrm {F\_{\rm {tah}}} =I\_{\rm {sp}}\cdot {\frac {\Delta m}{\Delta t}}\cdot g\_{\rm {0}}\,}

* **Ftah** - ťah motora v newtonoch
* **Isp** - špecifický impulz v sekundách
* **{\displaystyle {\frac {\Delta m}{\Delta t}}}** - hmotnostný prietok paliva
* **g0** - gravitačné zrýchlenie na povrchu Zeme

Udanie Isp v sekundách má tú výhodu, že ho možno aplikovať na rakety, ktoré si vezú všetky látky potrebné na reakciu so sebou, aj na prúdové motory, ktoré získavajú oxidačné činidlo z atmosféry.

Špecifický impulz nie je pre danú konštrukciu parameter konštantný, mení sa s výškou, respektíve s tlakom okolitého prostredia. Preto sa u raketových motorov obvykle uvádzajú dve hodnoty Isp - jedna pre "sea level" - pre tlak na úrovni hladiny mora, a druhá pre vákuum. Špecifický impulz vo vákuu je vždy o niečo vyšší.

Jednotky
--------

**Prevodna tabuľka**

|  |  |  |  |  |
| --- | --- | --- | --- | --- |
|  | Špecifický impulz | Špecifický impulz | Efektívna výtoková rýchlosť | Špecifická spotreba paliva |
| **Jednotky SI** | = X sekúnd | = 9,8066 · X N·s/kg | = 9,8066 · X m/s | = (101 972 / X) g/kN·s |
| **Imperiálne jednotky** | = X sekúnd | = X lbf·s/lb | = 32,16 · X ft/s | = (3600 / X) lb/lbf·h |

Príklady
--------

| Motor | Efektívna výtoková rýchlosť (m/s, N·s/kg) | Špecifický impulz(s) | Energia v kg(MJ/kg) |
| --- | --- | --- | --- |
| Prúdový motor | 29 000 (*skutočne* asi ~300 až 400) | 3 000 | 43 |
| Raketový motor na tuhé pohonné látky | 2 500 | 250 | 3,0 |
| Raketový motor na kvapalné pohonné látky | 4 400 | 450 | 9,7 |
| Iónový motor | 29 000 | 3 000 | 430 |
| VASIMR | 290 000 | 30 000 | 43 000 |

Zdroje
------

* *Tento článok je čiastočný alebo úplný preklad článku Specifický impuls na českej Wikipédii (číslo revízie nebolo určené).*

Externé odkazy
--------------

*

Referencie
----------

1. 1 2  špecifický impulz - Dušan Majer, Specifický impuls není nepochopitelný strašák,


|  |  |
| --- | --- |
| Portal | Kozmonautický portál |